**SEMINAR I NETVÆRK FOR HUSMUSEER**

**Tema: Fornyelse og genbesøg på husmuseer i et digitalt og analogt perspektiv**

**Dato**:

3.,4. eller 5. oktober 2022.

**Deltagere**

Nationalt seminar for netværket og evt. studerende. Max 50 gæster

**Sted**

Aarhus Universitet. Auditorie (til fælles oplæg) + 2 x undervisningslokaler (til workshopdelen)

**Tilmelding:**

Nødvendigt via [ODM’s hjemmeside](https://www.dkmuseer.dk/wp-admin/post.php?post=8224&action=edit)

**Beskrivelse**

I netværk for husmuseer ønsker vi at afholde et dagsseminar med fokus på hvordan husmuseer, som specifik type af museum og udstillingssted, arbejder med at skabe fornyelse og forandring i et ellers på mange måder statisk og begrænset udstillingsmiljø.

I husmuseernes bygninger præsenteres interiør og genstande ofte ud fra en strategi om at bevare miljøet ’som det stod dengang’. Tilmed er det materielle miljø i bygningerne ofte sart og krævende hvad angår vedligehold og konservering. Det betyder at husmuseerne har nogle helt særlige udfordringer og begrænsninger i forhold til at ændre noget fysisk i rummene, og derfor også i deres valg af formidlingsmetoder.

I forlængelse af dette har mange af gæsterne på husmuseerne også den holdning, at man kun behøver at opleve et husmuseum en enkelt gang, da intet forandrer sig. Kort sagt forventer gæsterne ikke at kunne opleve noget nyt ved et genbesøg, hvorfor der typisk går mange år imellem besøgene.

Formålet med dagsseminaret er i forlængelse af ovenstående, at belyse og diskutere de forskellige problemstillinger, potentialer og perspektiver som relaterer sig til det at ændre, at udvide eller at forny i et husmuseums udstillingsmiljø, samt at diskutere hvorvidt og hvordan forandringer evt. kan invitere gæsterne til genbesøg. På seminaret vil der indledningsvist være to oplæg som på forskellig vis og med udgangspunkt i konkrete cases, præsenterer ideer til hvordan man kan skabe forandring på husmuseet, i henholdsvis digitalt og analogt perspektiv, samt hvilke overvejelser, udfordringer og potentialer som følger med forandringerne, både for museumsansatte og for gæsterne. Via oplæggene kaster vi lys over konkrete praktiske forhold som konserveringshensyn, slid og praktik, samt mere teoretiske og analytiske aspekter som autenticitetsopfattelser, narrativer og hybride brugeroplevelser.

I forlængelse af de to oplæg vil vi facilitere 2 parallelle workshops hvor deltagerne arbejder med og diskuterer to forskellige problemstillinger relateret til temaet. Desuden byder eftermiddagen en ekstern oplægsholder, som vil bidrage med viden om, hvordan man skaber forandring og inddragelse via iscenesættelse. Dette oplæg er åbent for offentligheden, men kræver tilmelding.

Deltagelse er gratis ved tilmelding via [ODM’s hjemmeside](https://www.dkmuseer.dk/wp-admin/post.php?post=8224&action=edit). Tilmelding inkluderer frokost og kaffe/te.

**Dagsprogram**

11:00 - 11:15

Velkomst og introduktion til dagens program og tema, ved lektor Lisbet Tarp

11:15 – 11:45

Oplæg ved postdoc Mia Yates og Anne-Sofie Udsen, om potentialer for fornyelse af brugeroplevelsen via digitale lydinstallationer, i forfatterhjemmene Bakkehuset og Johannes Buchholtz hus.

11:45 – 12:15

Oplæg ved ph.d-studerende Andreas Spandet Bjerre og konservator Anette Fredsted Aalling, fra Skagens Kunstmuseer, om nye måder at indrette og udstille genstande, med særligt fokus på konservering, bevaring og autenticitetsbegrebet.

12:15- 13:00

Frokost Pause

13:00 – 14:00

Workshops (parallelle)

Spor 1) Digitale veje til nye møder med sted og fortid. Workshopleder: Mia Yates

Spor 2) Ny-indretning og ny-brug af gamle genstande xxx Workshopleder: Andreas Spandet Bjerre

14:00- 14:15

Opsamling på workshops

14:15 – 14:30

Kaffepause

14:30- 15:30

Oplæg ved ekstern oplægsholder

15:30 – 16:00

Plenum Diskussion

16:00 – 17:00

Mulighed for løs snak og networking